เรื่องร้องเรียน: สถานบริการ ชื่อร้านไปกันใหญ่  บริเวณถฺประเสริฐมนูกิจ33   ใช้พื้นที่ถนนสาธารณะเป็นที่จอดรถของลูกค้า   และใช้เสียงดัง รบกวนความสงบสุขของชุมชน
การดำเนินการของเจ้าหน้าที่: จากการลงพื้นที่ตรวจสอบพบผู้จัดการร้านไปกันใหญ่ สอบถามได้ความว่า 1.กรณีจอดรถริมฟุตบาท ร้านแจ้งว่าไม่ได้กันพื้นที่ไว้แต่อย่างใด ประชาชนทั่วไปสามารถจอดรถได้ และทางร้านมีลานจอดรถเฉพาะของร้านอยู่ด้านข้างอยู่แล้ว ส่วนกรวยที่ตั้งเป็นของ สน.โคกคราม กั้นไว้มิให้นำรถมาจอดช่วงเวลาเร่งด่วนที่มีการจราจรหนาแน่น 2.กรณีเสียงดัง ได้แจ้งให้ร้านไปกันใหญ่ควบคุมระดับเสียงมิให้รบกวนผู้พักอาศัยข้างเคียงแล้ว ทั้งนี้จะได้ติดตามต่อไป
ความเห็นของผู้แจ้ง: ขอบคุณที่รับเรื่องไปดำเนินการ ส่วนเหตุผลที่ผู้ประกอบการให้ว่าไม่ได้เป็นผู้วางกรวยกันไว้เเต่เป็นสน.โคกคราม เป็นผู้วางไว้ ไม่ให้รถมาจอด  ซึ่งตรงประเด็นนี้ท่านก็เห็นจากรูปที่ส่งไปว่ามีรถจอดอยู่ที่หน้าร้าน  ซึ่งเป็นแบบนี้ในทุกๆวัน  ในทางปฏิบัติ ผู้ประกอบการก็ใช้จุดนี้กันที่จอดรถให้กับผู้มาใช้บริการเสมอ
พื้นที่: แขวงนวลจันทร์ เขตบึงกุ่ม กรุงเทพมหานคร